ऑनलाईन भईल जेब आइल गजब झोल झमेल
सटऽले त गईले बेटा, लटऽकऽल त पुलिस के डंडा, बुरी नजर वाला तोहर मुंह काला, हसीना के जिनगी बिस्कुट अउरी केक पर ड्राईवर के जिनगी क्लच अउरी ब्रेक प, उच्चकन अउरी जेबकतरन से सावधान, अईसन शेर आ संदेश नबे के दशक में देश के छोट बड़ शहरऽन कऽ बस आ ट्रकऽन प चार चॉद लगावत रहे। वोह घरि अइसन कवनों सवारी ना होत रहे जवाना प अईसन सब शेर आ संदेश ना लिखऽल होत होखे। ई सब गाड़ीयन के ड्राईवरन के ओरि से सवारी के सचेत करे वाला संदेश होत रहनऽस।
जईसे हर कवि आ लेखक खुदं के होलऽन , वोही तरह सवारी गाड़ियन के ड्राईवरों खुद के होखेलऽन। गाड़ियन के ड्राईवर , केक आ ब्रेक कऽ अन्याय आ सवारियन के अपना मन निहन समझत रहले आ खुद आपन बस के बस स्टॉप प रोके के जगह आपन गाड़ी के कुछ आगे आ कुछ पीछे रोकी के, उ, एने से ओने, सवारियन के दउरला के मजा लेत रहले। चलत बस में सवारियन के लदऽर फदऽर दौड़त पीछे सिढ़ी आ गेटन प लटकी के अपने के गाड़ी के भीतर धकेलत रहले। गाड़ी के भीतर सवारी बोरियन निहन भरल रहत रहले। राउर जुता केकरो गोड़ प त केकरो गोड़ राउर गोड़ प रहत रहऽल। ड्राईवर रेडियो/टेप के फुल बॉल्यूम कके मनोरंजक हिट गाना लगाके सवारियन के मनोरंजन करावत रहले। अइसन सहनशील दरद भरऽल महौल में जब राउर नजर बस के खिड़की के उपर लिखल शेरन के ओर उठऽत रहे त ओकरा के पढ़ते आपन सभ दरद भूला के शेरन के बिड़म्बना में लोग गोता लावे लागत रहले। वाह का बात बा भाई। ई सभ संदेश पढी के ना जाने कतने रोड छाप कवि भी बन गईले।
रउरा कऽ एकर चउतरफा आनन्द मिलत रहे। बस पकड़े कऽ खातिर दउरला से त स्वास्थ्य लाभ, बस के भीतर राउर जवन गोड़ दबाईल आ रउरो केकरो दबावनी । दोसरा ओरी बस के जंगला प लिखल खड़े खडे एगो बढिया शायरो आ संदेश मिल गईल। वोह संदेश के जरिये रउरा के उच्चका आ जेकबतरन से सावधान भी कईल गईल।
धिरे धिरे उहे उच्चका आ जेबकतरा अपना कऽ चलाक बनावे में नशा खुरानी गिरोह चलावे लगेले। मतलब कि यात्री के नशा कराके उनकर सभ सामान यहिजा तकले की उनकर पहिनल कपड़ो उतार लेत रहले। जईसे-जईसे समय आगे बढ़त गईल यात्री के संचेत करेके संदेश में एगो नया संदेश भी ट्रेन आ बसन में जुट गईल। ‘‘ अनजान आदमी के दिहल कवनो सामान मत ली, आ ना खाई ‘‘ । उहे सभ उच्चका या जेबकतरा नया प्रयोग शुरू कईल यात्री के बगल में बईठ के यात्री के कुछ सुघांके बेहोश करे लगले। यात्री के बेहोश होखते उनकर सामान गायब। रउरा खोजत रही उ मिले वाला नईखन। जब पुलिस उ नशाखुरानी गिरोह पऽ सख्ती बरते लागल त उहे उच्चका आ जेबकतरा दोसर राहता अपनावत ऑन लाईन के ओर बढी चलऽले। एकरा में उनका अधिक मुनाफा होखे लागल आ पकड़ाये के डर भी कमे रहे। सभ जेबकतरा ऑन लाईन हो गईले। अब यात्रियन के संदेश में एगो एक दम नया आ आधुनिकता से सु-सज्जित शेर आईल। ‘‘ सखि सबकी जेब ऑन लाईनभई , वो काटऽन सीख गए।‘‘
फर्जी बैंक अधिकारी बनीकऽ फर्जी सीम से लोगन कऽ तरह तरह कऽ सीम नम्बर प कॉल कऽके ए0टी0एम0 कार्ड के नम्बर आ वोकर पिन नम्बर लेके तरह तरह के एैप के जरिये ऑनलाईन जेब काटे लगले। पुलिसो एह अपराध खातिर साईबर सेल के गठन कईलस। वोकरा बाद ऑन लाईन जेबकतरन प जब सामत आवे लागल त उ ये तरीका से आगे बढले आ उ रउरा पैसा से ऑन लाईन बाजार करत आपन घरेलु आ उपयोगी सामान मंगावे लगले। उनका खातिर इ कहवात सत्य होखे लागल, ‘‘तु डाल-डाल त हम पात-पात‘‘ वोहिजा से उनकर दोसर राहता शुरू हो गईल। अब एगो नया तरीका अपनावत बाड़ऽन राउर मोबाईल प मैसेज भेजत बाड़न वोह में एगो कोर्ड रहता बा जेकर उपयोग जैसही रउरा करऽब राउर पैसा उनका खाता में, जैसे-
Dear Customer, we have received SIM change request for your Mobile. Please ensure you have the physical SIM with you to avoid any fraud/misuse. To confirm the SIM change , Reply with- 1.
अन्त में बस अतने कहब , भई ऑनलाईन , जेबकतरनं से भी सावधान रही।
डॉ0 उमेषजी ओझा
रांची झारखण्ड
(लेखक स्वतन्त्र टिप्पणीकार हइ )
bho_Deva bho_Deva bho_Deva bho_Deva bho_Deva bho_Deva eng_Latn awa_Deva bho_Deva bho_Deva mag_Deva